Ab tak, "Gotham" main...
Main jab sheher main tha, mujhay yeh mila.
Penguin ke licenses. Bazaahir taur pard jab jurm qaanooni hai.
Meray paas license hai.
Main is sheher ko Penguin ke hawalay nahin kar raha. Chahay commissioner jo bhi kahe.
Oswald Cobblepot aap ke doston ko mehfooz rakhta hai.
GCPD nahin.
-Kya Barbara yahaan hai? -Nahin.
Woh waapis nahin aarahi.
Mujhay aur chaahiye.
Jonathan Crane ke baap nay aik toxin banaaya tha,
jis say logon ko apna sab say bara darr nazar aanay lagta hai.
Jonathan, tum inn aadmiyon ke saath jaa rahay ho.
Ab tum apnay baap ki notebooks logay,
aur jitna main kahoonga utna fear juice banaaogay.
Aray nahin.
Gotham police, tumhein giriftaar kiya jaata hai!
-Crane? -Jonathan Crane ab yahaan nahin.
Sirf Scarecrow hai.
Merton nay kaha tha woh yahaan hongay.
Chalo, sab log, dhiyaan rakhna.
Yahaan koi nahin hai.
Woh kab ke jaa chukay hain.
Iss jagaah say maut ki boo aarahi hai.
Mujhay yaad aaya ke yahaan qareeb main aik Thai joint hai
agar tum baad main kuch khaana chaaho.
Bohot hansi aayi. Toxin hai.
Unhon nay aur banaaya.
Yahaan daikho.
Aik asylum uniform.
1109.
Yeh Crane ka number hai, hai na?
Woh aaraha hai!
Kon?
Scarecrow!
Sahi, bohot shukriya, Officer.
Alfred, tumhein samjhaana hoga ke yeh sirf aik ghalat fehmi thi.
Fikar mat karein, Master Bruce.
Wayne Enterprises ka sab say maahir aur mehnga wakeel case pe hai.
-Yeh paagalpan hai. -Woh tumhein foran nikaal dega.
Unhon nay tumhein kaisay pakra?
Main chhat say gir gaya.
Dakaiton nay alarm chala diya hoga.
Police itni jaldi aagayi, mujhay andaaza nahin tha, Alfred.
Haan, tumhaari gardan toot sakti thi.
Main unhein rangay haathon pakar sakta tha, agar main sirf...
Agar sirf kya...
Tum say dugna taaqat ke amlay ko akailay khatam kartay?
Shaayed, haan.
Yeh roz daikhnay ko nahin milta.
Bruce Wayne ki salaakhon ke peechhay.
Bohot bari ghalti hui hai, Detective Gordon.
Daikhein, main chhat say wahaan gira, jahaan dakaiti horahi thi.
Main ghus nahin raha tha.
Aisa hai kya?
Tum chhat pe kyun thay?
Main Selina Kyle ko dhoond raha tha.
Achha.
Haan. Zaahir hai hum hamaaray wakeel say bail post karwa deingay, Detective.
Mujhay nahin lagta ke yeh zaroori hoga.
Hum iss baaray main baat kareingay, Bruce.
Lekin aaj raat nahin.
Shukriya, Detective.
Shukriya.
Nahin, nahin...
Nahin!
Aakhri dafa khabardaar kiya jaata hai. Idhar udhar ghoomna band karo.
Har koi bistar main jaaye. Har koi bistar main jaaye.
Apnay ghalat kaam chhupa rahay ho, Warden?
Mujhay darr hai ke bohot dair hochuki hai.
Tumhaaray buray kaam nay...
tum par daagh laga diya hai.
Tum yahaan kaisay aaye?
Chalo bhi.
Iss jahannum jaisi jagaah main teen saal guzaarnay ke baad
aik aadhi cheez tou seekh hi laitay hain.
Jonathan?
Bilkul sahi.
Main woh dara hua larka nahin, jisay tum nay qaid kardiya tha.
Koi ilaaj, koi therapy nahin.
Sirf kuch thanday paani say nehlaana,
aur kuch buray bijli ke jhatkay, kabhi kabhaar.
Pata hai, tum bas jaa saktay ho.
Main kisi ko nahin bataaonga.
Main jaana nahin chaahta, Warden.
-Ab, kya tum dhiyaan derahay ho?! -Haan.
Main nay khud ka ilaaj karliya.
Daikho, main scarecrow say darta tha.
Aur ab hum aik hain.
Jonathan, please. Agar tum bas...
Tum meri baat nahin sunn rahay, Warden!
Jonathan Crane ab nahin raha!
Mujhay meray asli naam say bulaao!
The Scarecrow.
Buri raat guzri, Bruce?
Koi jhagra hua?
Nahin, yeh skylight say gira.
Woh chhat pe Selina Kyle say baat kar raha tha.
Paagal jawaan bacchay haan?
Lekin tumhaaray kapron pe concrete aur pathhar ke nishaan nazar aarahay hain.
-Tum uss say pehlay kya kar rahay thay? -Rock climbing.
-Haan, hum rock climbing kar rahay thay.
Alfred mujhay sikhaatay hain.
South Gardens ke Rock Faces main.
Bohot achhay say seekhta hai, khair hamein jaana hoga, Mr Fox.
Bilkul. Sorry aap ka waqt zaaya kiya.
Unn patharon pe sambhal kar jaana, Bruce.
Khatarnaak khail hai.
Bilkul, Mr. Fox. Bilkul.
Tumhein pata tha ke meray abbu daanishmand thay?
Woh darr ko khatam karna chaahtay thay.
Meray liye.
Kyunkay woh mujh say pyaar kartay thay.
Tou, bataao mujhay.
Tumhein kis say darr lagta hai, Warden?
Tumhaaray bachpan say kuch, shaayed?
Apnay darr ka saamnay karo.
Apnay darr ka saamna karo aur unhein haraao.
Warden! Nahin!
Bhaiyon aur behnon. Khud ko daikho zara.
Qaidi, tum sab.
Meray abbu tumhein aazaad kartay.
Lekin unhein maar diya gaya.
GCPD nay unn ka qatal kardiya.
Woh aadmi jo samajh nahin sakay.
Lekin woh samjheingay.
Kyunkay tum meri fauj banogay.
Aur woh aadmi, jinhon nay meray abbu ka qatal kiya...
woh sach main darr ko jaaneingay.
James Gordon.
James Gordon?
Woh rahay tum.
Achhay bartaao karna.
Nahin.
Tum nay aik ko pakar liya hai. Doosray ka kya?
Mujhay koi andaaza nahin ke tum kis ki baat kar rahay ho.
Jonathan Crane?
Log mujhay baatein bataatay hain kyunkay unhein bharosa hai ke me kam pura karunga.
Tumhaari tarah nahin.
Tou, yeh larka jis nay yeh
qaatilaana toxin banaaya, jis nay taqreeban mujhay maar diya...
woh kahaan hai?
Filhaal uss ka pata nahin.
Mujhay hairat kyun nahin horahi?
Matlab, sach main.
GCPD ko sirf aik kaam achhay say aata hai, naakaam hona.
Penguin kya hai? Parinda ya mammal?
Parinda. Woh aik parinda hai.
Aik murghi ki tarah?
PENGUIN HAI YA MURGHI?
Baar baar, GCPD apna asli roop dikhaatay hain.
Aik mansookh, ghair mausir aur corrupt idaara.
Kam tak hamaaray shehri inn ki naaehli ko saheingay?
Yeh woh aadmi keh raha hai jo mujrimon say paisay laita hai,
unhein maasoom logon ko lootnay keliye license dainay ke badlay?
Aur yeh kaam kar raha hai.
Jim, tum yeh kyun nahin samajhtay ke main tumhaaray GCPD ko tabaah karne nahin,
balkay isay bachaanay aaya hoon?
Aur uss ke zaryay, Gotham ko.
Tumhaaray license ghair qaanooni hain,
aur mujhay jo koi uss ke saath milega, main usay giriftaar karoonga.
Tumhein yaqeen hai ke tumhaaray boy scout waalay ikhlaaqiyaat
iss sheher ko mehfooz rakh saktay hain, Jim?
Yeh maazi main kitna kaamyaab hua hai?
Kya main tumhaari puraani naiki ke mazloomon ki list doon?
Iss ke bajaaye, aik sauda paish karta hoon.
Iss Jonathan Crane ko dhoond kar usay 24 ghanton ke andar giriftaar karo...
ya tou meray aur apnay logon aur Gotham ke shehriyon ke saamnay yeh maanlou...
ke tum naakaam hogaye.
Aur mujhay iss sheher ko saaf karnay ki ijaazat dou.
Tumhaaray liye achha hai, Jim.
Khail shuru.
Tum yahaan kya kar rahi ho?
Kya main nay tumhein kuch nahin sikhaaya?
Tum mujhay daikhti, uss say pehlay main tumhaari gardan kaat deti.
Mujhay aaj subah yeh darwaazay par mila.
"Aik mauqa intizaar kar raha hai."
Koi kal raat yeh andar chhor gaya tha.
Aanay keliye shukriya, aurton.
Nahin.
Main nay tumhein martay daikha tha.
Acha?
Yeh Gotham hai.
-Agli dafa nabz daikhna. -Bilkul.
Tumhaari gardan kaatnay ke baad.
Tou, tumhein kya hua?
Lambi kahaani hai.
Filhaal, tumhein sirf yeh jaannay ki zaroorat hai ke main waapis aagayi hoon.
Aur jaisay ke card main likha hai...
aik mauqa tumhaara intizaar kar raha hai.
Aik nayi shuruaat.
Pakka tum itni qareeb aana chaahti ho?
Please meri baat suno.
Aik din nahi guzarta jab main sochti nahin ke main nay kya kiya.
Agar main sab waapis lesakti tou mera yaqeen maano, main leleti.
Mujhay dobaara sab karnay main koi masla nahin.
Shaayed iss dafa main kaam poora kardungi.
Mujhay jalan hoti thi.
Main bewaqoof thi.
Main maafi chaahti hoon.
Mujhay maardou agar tumhein mujh par bharosa nahin.
Tou, ab yeh jagaah tumhaari hai?
Yeh hamaari jagaah hai.
Aik aur club?
Gotham main?
Kitni kamaal ki baat hai.
Yeh aik club nahin.
Penguin ab raaj kar raha hai.
Acha lagay ya nahin, iss sheher ka har mujrim,
kisi bhi tarah ke jurm keliye uss ke paas license lainay jaayega.
Unn mujrimon ko saamaan ki zaroorat paregi aur tab...
hamaari baari aati hai.
Naa sirf hum inn mujrimon ko saamaan deingay,
balkay hamein unn ka plan bhi pata chal jaayega
aur woh kaisay woh plan poora kareingay.
Lekin main tum dono ke baghair aagay nahin barhnay waali.
Hum iss tarah dobaara oopar pohncheingay.
Nahin.
Tum nay mujh say jo chheena,
mujhay woh kabhi waapis nahin mil sakta.
Bas sochna ke tumhaari qismat achi hai ke me is jaga ko jala kar raakh naa kardoon.
Yeh hum sab keliye achha hoga.
Please uss say baat karo.
Main kuch nahin sunna chaahta, Alfred.
Main wahaan jaa raha hoon. Main iss suraagh ko zaaya nahin honay doonga.
Main tumhein rok tou nahin sakta, Master Bruce.
Tum nahin aarahay?
Nahin, sir.
Aur kyun nahin?
Kyunkay, jaisa ke kal raat saabit hogaya ke tum...
bas tayyaar nahin ho.
Haan, tum mukka maar saktay ho, kisi ko maarnay say rok saktay ho...
tum jaldi kaam kartay ho, yeh main maanta hoon.
Lekin kya agar unn ke paas bandooqein hui, Master Bruce?
Wahaan...
Alfred, main itna zinda mehsoos karta hoon jitna pehlay kabhi nahin kiya.
Kya tum yeh samajhtay ho?
Aur yeh hi wajaah hai ke main tumhein rok nahin raha, sir.
Lekin tumhein mujhay maaf karna hoga
agar main kharay hokar tumhein goli lagtay nahin daikhna chaahta.
Hey.
Mental asylum ghairay main hai. Sankiyon nay batangar machaaya hua hai.
Guards nay bhaagnay say pehlay yeh maaloomaat di
-Crane? -Uss nay aur toxins banaaye thay na?
Kya hoga agar 100 paagalon ko woh dediya jaaye?
Acha, sab suno!
Asylum main fasaadaat phailay huay hain!
Mujhay ziyaada say ziyaada aadmiyon ki zaroorat hai.
Meray saath kon hai?
Qismat tumhaara saath day.
Tumhein sach main lagta hai ke Penguin sab theek kardega?
Woh unheen mujrimon ke zaryay ameer horaha hai,
jis say tum log mujh jitni hi nafrat kartay thay!
Chhoro yaar.
Tum main say aik bhi badge pehennay ke laaeq nahin.
Iss badge ki wajaah say hum par roz thooka jaata hai aur goli maari jaati hai.
Kis liye?
Hum say kya farq para hai?
Haan! Yeh sahi keh raha hai!
Chalo, Harvey.
Chalo bhi, yeh mat karo.
Main nay tum say aik din kaha tha
ke tum kahogay ke aaj ya kabhi nahin aur main kabhi nahin kahoonga.
Aaj woh din hai.
Agar main tumhaaray saath jaata hoon, main inhein kho doonga.
Aur phir naya captain kon hoga haan?
Kyunkay yaqeenan koi aisa hoga jisay Penguin chunega.
Tou sorry, saathi. Lekin iss baar tum akailay ho.
Haan.
GCPD.
Mujhay ab tum say darr nahin lagta, samjhay?
Main tum jaisa hoon!
Tum ho.
Tum aaye.
Bhaiyon aur behnon, dushman yahaan hai.
Abay yaar.
Aaj raat, Detective, tum nay jo kiya hai, tum uss ki qeemat chukaaogay.
Aaj raat, tum darr ko jaanogay.
Acha, Mr Cop.
Chalo kuch asli maza kartay hain.
Oho.
Andar aajaao, meray khayaal say.
Suna tha ke tum marr gayi ho.
Meri hairat socho, jab mujhay pata chala ke tum zinda hogayi ho
aur aik naya kaarobaar shuru kardiya hai.
Abhi kaarobaar shuru nahin hua.
Mujhay tou kaafi hadh tak shuru hua dikh raha hai.
Haan, main kahoonga ke shuru hochuka hai.
Abay yaar. Yeh Christmas ki tarah hai.
Jis say mujhay masla hai kyunkay yeh kuch aisa hai
jis ki tumhein pehlay mujh say ijaazat laini chaahiye.
Aisa hai kya?
Aray, haan, bilkul.
Saaray enterprises jo criminal underworld say taaluq rakhtay hain,
ab say, unn keliye, meri ijaazat laina,
mera daikhna aur tax karna zaroori hai.
Main maafi chaahti hoon.
Main abhi bhi apnay saathiyon ka haami bharnay ka intizaar kar rahi hoon.
Kon? Tabitha?
Selina?
-Shaayed. -Qismat tumhaara saath day.
Phisalnay waalay kirdaar, dono.
Aur log aam taur par bhultay nahin jab aap nay uske boyfriend ko goli maari hoti hai.
Agar tum chaaho tou main unn say baat kar sakti hoon...
Mujhay khaas kar ke yaad hai ke tum aasakti ho agar tum apna munh band rakho!
Tumhein operating license chaahiye hoga, zaahir hai.
Phir hathiyaar ka tax bharna hoga.
-Hathiyaar ka tax. -Aur phir...
shaayed tumhaari chhoti si dukaan khul sakti hai.
Tum ziyaada nahin maang rahay, hai na?
Main kaafi nahin maang raha.
Main apni baat saaf samjhaata hoon, Miss Kean.
Main tum par kari nazar rakhoonga.
Agar main nay aik afwaah suni ke tum aur tumhaaray saathi
meray khilaaf jaa rahay ho, tou Victor...
tumhein aur tumhaaray tijaarti maal ko khatam kardega.
Samajh gayi.
Sasta nahin hosakta.
Kya?
Tum The Sirens club pe paisay haar gayi, phir ghaayeb hogayi.
Afwaah thi ke tum marr chuki ho.
Aur ab tum aik nayi kamaal ki jagaah ke saath waapis aayi ho.
Iss ke paisay kis nay diye?
Tumhein sach main lagta hai ke mujhay pata nahin chalega ke woh kon hai?
Main yeh lekar jaa raha hoon.
Crane?
Tumhein qismat par yaqeen hai?
Mujhay aaj say pehlay nahin tha, lekin...
tum nay, sir, mujhay bharosa dila diya.
Gotham ki saari police ke bajaaye, woh tum thay.
Tum aaye.
Jonathan.
Tumhein kya hogaya?
Pehlay, tum nay meray baap ko maardiya.
Tumhaara baap paagal tha. Woh tumhein maarnay ki koshish kar raha tha.
Unhon nay meri madad karnay ki koshish ki.
Har kisi ki madad karnay ki
-Woh aik qaatil tha! -Woh rehnuma thay!
Aik daanishmand aadmi!
Unhon nay mujhay sikhaaya
ke hum ya tou darr kar apni saari zindagi qaidi ban kar reh saktay hain...
Ya hum unhien apna saktay hain.
Tumhein behtar pata hona chaahiye. Tumhein behtar pata hona chaahiye.
Tum kya daikhogay, pata nahin?
Tumhein kis say sab say ziyaada darr lagta hai?
Tum kya daikhogay?
Apnay shikaar main say aik shaayed?
Koi aik shikaar?
Tumhein kis cheez say sab say ziyaada khauf aata hai?
Lee.
Main bas...
-Mujhay bas... -Khuda, nahin.
-Tum nay yeh kya kiya? -Mujhay haath mat lagaao.
Chhordou mujhay.
Please mujhay tumhaari madad karnay dou.
Tum nay mujhay itni takleef di hai.
Main nay tumhein kaafi bardaasht karliya.
Hum aik hosaktay thay, hamaara baccha hosakta tha.
Tum jisay bhi chhootay ho, usay tabaah kardetay ho.
Mujhay bas...
-sukoon chaahiye. -Nahin.
Lee. Nahin.
Tum uss ke saath jaa saktay ho.
Usay dikhaanay keliye ke tum uss say kitni hadh tak pyaar kartay ho.
Usay tum say nafrat kartay huay marnay nahin dou.
Woh yeh hi chaahti.
Yeh waahid tareeqa hai usay dikhaana ka ke tum uss say pyaar kartay ho.
-Gehra kaato. -Gehra kaato.
Gehra kaato. Woh yeh hi chaahti. Gehra kaato aur sukoon haasil karo.
Usay marnay nahin dou.
-Uss ke saath maut paao. -Nahin.
Woh aisa naa kehti.
Woh aisa naa chaahti. Woh mujh say pyaar karti hai.
-Gehra kaato aur sukoon paao. -Nahin.
Woh mujh say pyaar karti hai. Woh aisa naa chaahti.
Nahin.
Crane? Tum kahaan ho?
Crane?
Tum nay yeh kaisay kiya?
Tum nay toxin ko kaisay haraaya. Yeh naamumkin hai!
Main nay apnay darr ka saamna kiya.
Jhootay.
Tum jhootay ho!
Tum darrna nahin chhor saktay.
Tum sirf apna demon ban saktay ho, jaisay main bana.
Nahin.
Tum faisla kar saktay ho, Jonathan.
Aur tumhaara baap jo bhi tha, woh tumhaaray liye yeh nahin chaahta tha.
Tumhein madad ki zaroorat hai.
Meray baap ko lagta tha ke main kamzor tha.
Apni poori zindagi.
Dara hua chhota sa Jonathan.
Acha.
Main tumhaari madad kar sakta hoon.
Mujhay tumhaari madad karnay dou.
Lekin main ab kamzor nahin raha.
Aur main kabhi dobaara woh larka nahin banoonga.
Chalo bhi yaar. Iss taraf.
-Chalo. -Nahin.
Gali ke konay pe yaar.
Main keh raha hoon yaar, woh peechhay ka darwaaza khula chhorta hai.
Bohot hi aasaan hoga.
Acha tou.
Lagta hai hum nay apnay peechhay paray huay larkay ko pakarliya.
Aur iss nay sab bohot aasaan banadiya.
Isay pata nahin tha ke iss ke saath chaal chali jaa rahi hai.
Tum kon ho, haan?
Koi...koi boy scout?
Yeh sirf aik baccha hai.
Koi...naik insaan?
Kya main nay tumhaari ammi ke saath date pe jaake, usay dobaara call nahin ki?
Tum kyun hum say laraayi kar rahay ho, bacchay?
Pata nahin yaar. Iss ka chehra jaana pehchaana lagta hai.
Tum mashhoor ho kya?
Tum jaantay ho ke hamaaray paas iss keliye license hain?
Hum kuch ghalat nahin kar rahay.
-Penguin ko apna hissa milta hai. -Bilkul.
Hamaara haq hai ke hum jo chaahein, tumhaaray saath woh kar saktay hain.
Kuch bhi.
Daikho tum nay kya kiya.
Tum nay mera maal daikh liya hai.
Tum nay meray larkon ko sataaya hai.
Ab tum marogay.
Ruko, ruko. Main keh raha hoon main nay iss bacchay ko daikha hua hai.
Kya tum apna munh band karogay?
Nahin, main tum say keh raha hoon, main nay isay daikha hai.
Koi farq nahin parta.
Yeh ko bhi hai, isay jaana hoga.
Utho. Utho.'
Jaldi, woh bhaag raha hai.
Khud ko bohot hushiyaar samajhtay ho haan?
Ab mujhay yeh kehna achha nahin lag raha, "Main nay kaha tha" Master Bruce.
Utho.
Tumhein jaana hoga.
Uss nay maafi maangi.
Uss nay Nygma ko meray aur Butch ke bajaaye chuna.
Tou? Nygma ab aik ice lolly hai.
Usay aik mauqa daitay hain.
Tum itni shiddat say yeh kyun chaahti ho?
Kyunkay main thak chuki hoon ke sab mujhay baccha samajhtay hain.
Woh saaray khud garz log, jo mujhay bewaqoof samajhtay hain.
Akailay, main uss baaray main kuch khaas nahin kar sakti.
Barbara ke saath, shaayed.
Lekin tumhaaray aur Barbara ke saath?
Hum teeno unn sab ki haalat buri kar saktay hain.
Mujhay bhi shaamil hona hai.
-Baahir niklo. -Nahin, nahin. Please sirf meri baat suno.
Nahin.
Tum Penguin ki chamchi ho.
Kya? Main uss manhoos say nafrat karti hoon.
Aray rehnay hi dou. Tum uss ki chamchi hi ho. Ab bhaago yahaan say.
Koi meri baat tak nahin sunta.
Jin aadmiyon nay meray saath bura bartaao kya,
main unn say badla lainay keliye kuch bhi kar sakti hoon.
Kuch bhi.
Main nahin maanti. Tum Penguin keliye kaam kar rahi ho.
Aaraam say, achha? Mujhay iss ki baat par yaqeen hai.
Shukriya.
Pata hai kya?
Tum kharoos ho.
Aur main abhi tumhaara kaam tamaam karnay waali hoon.
Main dobaara nahin kahoongi.
Baahir niklo.
Barbara say kehdou, main tayyaar hongi.
Lekin mujhay badlay main kuch chaahiye hoga.
-Crane? Crane? -Demon yahaan hai!
Woh demon jo tumhein daraata hai aur tum par tashadud karta hai, woh yahaan hai!
Jis nay tumhaaray dimaagh ko qaid kardiya!
Isay tabaah karke iss ke zulm say aazaad hojaao!
Isay maardou!
Paani. Sahi.
Main itni khush hoon.
Jonathan.
-Tum maaray jaa saktay thay. -Lekin nahin maara gaya.
Woh isliye kyunkay main nay tumhaara peechha kiya.
-Sab meray qaabu main tha. -Main tumhaara saath kaisay doon
agar tum haalaat ki haqeeqat ko maannay keliye tayyaar nahin.
Alfred, haalaat ki haqeeqat...
Mr Fox.
Bura waqt hai?
Nahin. Bilkul nahin.
Please andar aayein.
Main maazrat chaahta hoon.
Mujhay pehlay call karni chaahiye thi, lekin...
Main bas hamaari pichhli guftugoo ke baare main sochna nahin chhor paa raha tha.
Wayne Enterprises military uniforms keliye aik mazboot material bana rahay thay
jab main wahaan kaam karta tha.
Woh aik patla Kevlar weave tha, reinforced forearm protection ke saath.
Dastaanon main faceted grip design tha, kisi bhi jagaah par chipkay rehnay keliye.
Poora uniform bohot hi halka hai.
Aur asal main, bulletproof, 10 feet ya ziyaada ke asar tak.
Matlab jaisay, rock climbing keliye.
Aray aur long-distance radio communicators keliye.
Agar aap log aik doosray say baat karna chaaho...
rock climbing ke dauraan.
Khair, main ab aap ka ziyaada waqt nahin loonga.
Main sirf nahin chaahta tha ke aap ko dobaara koi masla ho, Mr Wayne.
Shukriya, Mr Fox.
Main abhi say ziyaada mehfooz mehsoos kar raha hoon.
Aurton.
Waapis aanay keliye shukriya.
-Mujhay khushi hai ke... -Itni jaldi nahin.
Mujhay tumhaari wafaadaari ka suboot chaahiye hoga.
Haan. Selina nay kaha ke tumhein mujh say kuch chaahiye hoga.
-Tumhein jo chaahiye woh tum lesakti ho. -Theek hai.
Main tumhaara haath loongi.
Mera kya?
Main nay aur Butch nay Penguin ki Machiavellian war games se hath khoya tha.
Mera maanna hai ke ab tumhaari baari hai.
-Tum nay iss baaray main kuch nahin kaha. -Chup.
-Tabitha, me tumhein yaqeen dilaati hun... -Aur alfaaz nahin.
Penguin nay Butch ka haath kaata tha, Nygma nay mera.
Ab main tumhaara loongi.
Theek hai.
Agar yeh waahid tareeqa hai tumhein mujh par bharosa karwaanay ka...
Tou yeh hi sahi.
Theek hai.
Main tum par bharosa karoongi.
Filhaal.
Peer say shuruaat karoongi.
Woh kahaan hai?
Hamaara sauda pakka hua tha, Detective Gordon.
Ke aap Jonathan Crane ko giriftaar kareingay.
Tum nay apnay saathiyon ke saamnay maang ki thi...
mujhay aur iss department ko neecha dikhaanay keliye.
Koi sauda nahin hua tha.
Main nay Gotham ke saaray shehriyon ki taraf say baat ki thi,
jab main nay kaha tha ke GCPD ab hamaari hifaazat nahin kar sakti.
Tum main say kitnay har din apni jaan khatray main daal kar thak gaye ho,
sirf mujrimon ko faraar hotay daikhnay keliye?
Kitni dafa iss imaarat main jang shuru hui hai?
Aap ka iss baaray main kya kehna hai, Detective?
Main kehta hoon ke ab nayi shuruaat ka waqt hai.
Khud ko police banaany keliye.
Yahaan koi bhi police waala, jo meray sath iss sheher ko mehfooz banaanay keliye
kaam karna chaahta hai, main uss ki tankhwa tigni kardoonga.
Mustaqbil abhi hai.
Uss main meray saath chalein.
Khud ko police banaayein.
Woh sirf tum logon ko nazrein hataanay keliye paisay daina chaahta hai.
Agar woh aisa kartay hain tou kya isay unn ki ghalti kahogay?
-Mujhay tum say kuch nahin kehna. -Aye, aye, aye.
Yeh jang hai, aik laraayi nahin.
Agar main tumhaaray saath jaata, main inhein kho daita.
Aur hamein iss jang ko jeetnay keliye inn ki zaroorat hai.
Ab tumhein kuch kehnay ki zaroorat nahin...
lekin main tumhein sharaab pila raha hoon.
Aray, nahin, tum nahin. Jaao!
Main nay pichhli dafa tumhein jo diya tha, tum nay uss ke paisay hi nahin bharay!
Tum mujhay perfume soonghaatay ho, ghatya chaal!
Baahir! Baahir!
Main ab perfumes istimaal nahin karti.
Main yahaan achhay maal keliye aayi hoon.
Pata nahin tum kya keh rahi ho. Jaao! Main dukaan band kar raha hoon.
Main nay suna hai ke yahaan potions miltay hain.
Qadeem, mystical potions, jo dunya ke shamans banaatay hain.
-Yeh tum say kis nay kaha? -Ab bas bohot hogaya.
Mujhay badlaao ki zaroorat hai. Baray badlaao ki.
Mujhay taaqat chaahiye, power.
Nahin.
Woh kahaan hain?
Meri tijori main.
Register ke neechay.
-Combination? -Woh khula hai.
Konsa waala mujhay ziyaada taaqatwar banaayega?
Yeh khatarnaak hai. Tumhaaray liye kaafi taaqatwar hai.
Yeh tumhaara khoon, DNA main jaa sakta hai.
Acha hai.
Nahin! Nahin! Nahin!
Nahin, tumhein rukna hoga!
Tum nay mujhay wahaan akailay jaanay diya.
Haan, mujhay laga ke kuch sanki tumhaara kuch nahin bighaar saktay.
Waisay bhi mujhay laga ke pooray criminal underground ka
tumhaara aur mera akailay saamna karna achha iraada nahin.
Tou kya, tum yahaan sharaab pi kar, haath pe haath rakhay baithna chaahtay ho?
-Kya yeh tumhaara plan hai? -Siwaaye agar tumhare paas behtar plan ho.
Tumhein kyun lagta hai ke woh police waalay ghalat thay?
Kya hum sach main kuch badlaao laa rahay hain?
Itna badlaao jis keliye hamaari jaanein khatray main daalna sahi hai?
Hamein Penguin ko haraanay keliye aik fauj ki zaroorat hogi.
Mujhay Falcone ki yaad aati hai.
Matlab, woh haraamzaada tha, lekin insaafpasand tha.
Woh iss sheher ke mujrimon ko sahi say chalaata tha. Woh...
aizaaz tha.
-Nahin, nahin. -Kya?
Falcone say koi raabta nahin.
Tum nay uss ke baitay ko maardiya tha, yad hai? Italians yeh bakwas nahin bhulte.
Usay Penguin ke aamaal say utni hi nafrat hogi, jitni ke hamein.
Tum apna chehra Falcone ko dikhaaogay, woh tumhein maar daalega.
Haan, khair...
Jaisa ke tum nay kaha, hamein aik fauj ki zaroorat hai.
Uss ke paas woh hai.
Aray bohot khoob, Master Bruce. Shaabaash.
Yeh itna halka hai, jaisay main nay kuch naa pehna ho.
Haan, chalo apni chaadar jitnay paaon phailaatay hain.
Apna chehra har waqt dhaka hua rakhna.
Woh mask pehn ke daikho, jo main nay tumhaaray liye banaaya tha.